31992D0429
L 237/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 24 юни 1992 година
за изменение на Решение 83/471/ЕИО относно Контролния комитет на Общността за прилагане на скалата за класификация на кланичните трупове на възрастни говеда
(92/429/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 1208/81 на Съвета от 28 април 1981 г. за определяне на скала на Общността за класификация на кланичните трупове от възрастни говеда (1), изменен с Регламент (ЕИО) № 1026/91 (2), и по-специално член 5, четвърти параграф от него,
като има предвид, че съставът на Контролния комитет трябва да дава възможност на всяка държава-членка в продължение на период от две години да бъде представлявана при всички направени посещения на територията на държавите-членки; като има предвид, че за тази цел е необходимо да се увеличи броят на участващите в комитета членове; като има предвид, че Решение 83/471/ЕИО на Комисията от 7 септември 1983 г. относно Контролния комитет на Общността за прилагане на скалата на Общността за класификация на кланичните трупове на възрастни говеда (3), последно изменено с Решение 86/131/ЕИО (4), следва да бъде съответно изменено;
като има предвид, че предвидените в настоящото решение мерки са в съответствие със становището на Управителния комитет по говеждо и телешко месо,
ПРИЕ НАСТОЯЩОТО РЕШЕНИЕ:
Член 1
Член 2, параграф 2 от Решение 83/471/ЕИО се заменя със следното:
„2. Проверките на място се извършват в дадена държава-членка от делегация на комитета, в състава на която влизат най-много 10 членове, както следва:
-
трима експерти от Комисията, като един от тях действа в качеството на председател на комитета;
-
един експерт от въпросната държава-членка;
-
един експерт от държавата-членка, в която е извършена последната проверка на място от страна на комитета;
-
един експерт от държава-членка, в която предстои комитетът да извърши проверка в близко бъдеще;
-
четирима експерти от други държави-членки.“
Член 2
Адресати на настоящото решение са държавите-членки.
Съставено в Брюксел на 24 юни 1992 година.